Държавен вестник, бр. 87, 2019 г., стр. 57

БРОЙ  87	
Д Ъ Р Ж А В Е Н  В Е С Т Н И К 	
СТР.  57  
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Изменения към Анекса към Протокола от 
1978 г., отнасящ се до Международната кон­
венция за предотвратяване на замърсяването 
от кораби, 1973 г.
(Приети с Резолюция MEPC.48(31) на Ко­
митета по опазване на морската среда на 
Международната морска организация на 
4 юли 1991 г. В сила за Република България 
от 4 април 1993 г.)
(Определяне на Разширения Карибски ра­
йон за особен район съгласно Анекс V към 
MARPOL 73/78)
Комитетът по опазване на морската среда,
Като припомня член 38, буква (а) от Кон­
венцията за Международната морска орга­
низация относно функциите на Комитета по 
опазване на морската среда,
Като отбелязва член 16 от Международната 
конвенция за предотвратяване на замърсява­
нето от кораби, 1973 г. (по-нататък наричана 
Конвенцията от 1973 г.), и член VI от Прото­
кола от 1978 г., отнасящ се до Международната 
конвенция за предотвратяване на замърсява­
нето от кораби, 1973 г. (по-нататък наричан 
Протокола от 1978 г.), които заедно определят 
процедурата за изменение на Протокола от 
1978 г. и възлагат на съответния орган на 
Организацията функцията за разглеждане 
и приемане на изменения на Конвенцията 
от 1973 г., изменена с Протокола от 1978 г. 
(MARPOL 73/78),
Като взе предвид на своята тридесет и пър­
ва сесия изменения на Протокола от 1978 г., 
предложени и разпространени в съответствие 
с член 16, параграф 2, буква (a) от Конвен­
цията от 1973 г.,
1. Приема в съответствие с член 16, пара­
граф 2, буква (d) от Конвенцията от 1973 г. 
изменения на Анекса към Протокола от 1978 г., 
текстът на които е изложен в Приложението 
към тази резолюция;
2. Определя в съответствие с член 16, па­
раграф 2, буква (f), подточка (iii) от Конвен­
цията от 1973 г., че измененията се считат за 
приети на 4 октомври 1992 г., освен ако преди 
тази дата 1/3 или повече от договарящите се 
правителства по конвенцията или договаря­
щите се правителства, чийто обединен тър­
говски флот съставлява 50 % или повече от 
брутo тонажa на световния търговски флот, 
са информирали Организацията за своите 
възражения срещу поправките;
3. Приканва договарящите се правителства 
да отбележат, че в съответствие с член 16, 
параграф 2, буква (g), подточка (ii) от Кон­
венцията от 1973 г. измененията влизат в 
сила на 4 април 1993 г. след приемането им 
в съответствие с параграф 2 по-горе;
4. Изисква Генералният секретар в съот­
ветствие с член 16, параграф 2, буква (e) от 
Конвенцията от 1973 г. да предаде заверени 
копия от тази резолюция и текста на изме­
ненията, съдържащи се в Приложението към 
нея, на всички договарящи се правителства 
по Анекс V на Протокола от 1978 г.;
5. Освен това изисква Генералният секретар 
да изпрати копия от резолюцията и Приложе­
нието към нея до членовете на Организацията, 
които не са договарящи се страни по Анекс V 
на Протокола от 1978 г.
ПРИЛОЖЕНИЕ
Изменения на Правило 5 на Анекс V към 
MARPOL 73/78 
(Определяне на Разширения Карибски 
район за особен район)
Правило 5 – Изхвърляне на отпадъци в 
границите на особени райони
Въвеждащото изречение в параграф 1 се 
изменя, както следва:
„(1) За целите на този Анекс особени 
райони са: районът на Средиземно море, ра­
йонът на Балтийско море, районът на Черно 
море, районът на Червено море, районът на 
„Залива“, районът на Северно море, районът 
на Антарктика и Големият Карибски район, 
включващ Мексиканския залив и Карибско 
море, които са определени, както следва:“.
Нов параграф (h) се добавя към параграф 
(1), както следва:
„(h) Разширеният Карибски район, както е 
определен в член 2, параграф 1 от Конвенци­
ята за защита и развитие на морската среда 
в Разширения Карибски район (Cartagena de 
Indias, 1983), означава Мексиканския залив и 
самото Карибско море, включително заливите 
и моретата към тях, и участък от Атланти­
ческия океан между границите, установени с 
паралел 30° N на изток от Флорида до меридиан 
77° 30′ W, след това с права линия до преси­
чането на паралел 20° N и меридиан 59° W, и 
оттам с права линия до пресичането на паралел 
7° 20′ N с меридиана 50° W и след това с права 
линия, прекарана югозападно до източната 
граница на Френска Гвиана.“
Новият подпараграф (b) на параграф (2) се 
изменя, както следва:
„(b) освен както е предвидено в подпара­
граф (c) на този параграф, изхвърлянето в 
морето на хранителни отпадъци се извършва 
възможно най-далеч от най-близкия бряг, до­
колкото е осъществимо, но във всеки случай 
на разстояние не по-малко от 12 морски мили 
от най-близкия бряг,“.
Нов подпараграф (c) се добавя към пара­
граф (2), както следва: